2020. gada 28. janvārī Noteikumi Nr. 59

Rīgā (prot. Nr. 4 13. §)

**Grozījumi Ministru kabineta 2011. gada 19. aprīļa noteikumos Nr. 302 "Noteikumi par atkritumu klasifikatoru un īpašībām, kuras padara atkritumus bīstamus"**

Izdoti saskaņā ar

Atkritumu apsaimniekošanas likuma

6. panta 1. punktu un 1.1punktu

Izdarīt Ministru kabineta 2011. gada 19. aprīļa noteikumos Nr. 302 "Noteikumi par atkritumu klasifikatoru un īpašībām, kuras padara atkritumus bīstamus" (Latvijas Vēstnesis, 2011, 64. nr.; 2014, 47., 204. nr.; 2016, 39. nr.):

1. Papildināt 3. punktu ar otro teikumu šādā redakcijā:

"Ja atkritumiem nepiemīt neviena no regulas Nr. 1357/2014 pielikumā minētajām īpašībām, tos uzskata par atkritumiem, kas nav bīstami."

1. Izteikt 5. punkta ievaddaļu šādā redakcijā:

"5. Ja ražošanas procesā iekārtās rodas viela vai priekšmets, kura ražošana nav šā procesa galvenais mērķis, iekārtu operators klasificē attiecīgo vielu vai priekšmetu nevis kā atkritumus, bet kā blakusproduktu tikai tad, ja tas vienlaikus atbilst šādiem kritērijiem:".

1. Izteikt 6. punkta ievaddaļu šādā redakcijā:

"6. Vielu vai priekšmetu neklasificē kā atkritumus, ja ir pabeigta vielas vai priekšmeta reģenerācija (arī pārstrāde) un tie vienlaikus atbilst šādiem kritērijiem:".

4. Aizstāt 6.1. apakšpunktā vārdus "parasti izmanto" ar vārdiem "paredzēts izmantot".

1. Papildināt III nodaļu ar 7.1 punktu šādā redakcijā:

"7.1 Fiziskā vai juridiskā persona nodrošina, ka viela vai priekšmets, kas atbilst šo noteikumu 7. punktā minētajiem kritērijiem, atbilst arī normatīvajiem aktiem par ķīmiskajām vielām un preču un pakalpojumu drošību, ja fiziskā vai juridiskā persona:

7.1 1. pirmo reizi lieto vielu vai priekšmetu, kas atbilst šo noteikumu 7. punktā minētajiem kritērijiem, un viela vai priekšmets nav laists tirgū;

7.1 2. pirmo reizi laiž tirgū vielu vai priekšmetu, kas atbilst šo noteikumu 7. punktā minētajiem kritērijiem."

6. Izteikt informatīvo atsauci uz Eiropas Savienības direktīvām šādā redakcijā:

"**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1. Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu;
2. Eiropas Parlamenta un Padomes 2018. gada 30. maija Direktīvas 2018/851/ES, ar ko groza Direktīvu 2008/98 par atkritumiem."

Ministru prezidents A. K. Kariņš

Vides aizsardzības un

reģionālās attīstības ministrs J. Pūce